Ich, Heinrich Yel, statweibel ze Waltzhuͦt, tuͦn kunt, dz fùr mich kament in offen, vˀbannē gericht uff den tag, als dirre brief gebn̄ ist, do ich ze Waltzhuͦt in dˀ statt
an dˀ offnen, frigen strass offenlich ze gericht sass an statt und in namē des durlùchtē, hochgebornen fùrstē, hertzog Albrechtz vō Oͤstˀrich, mins genedigē
hˀren, von enphelens und heissens wegē des fromen, wisen Johans₎ Beblers, schultheiss₎ ze Waltzhuͦt, Henni Vischˀ, burgˀ ze Waltzhuͦt, ✳ an einem
teil, und Heini Pfister, dˀ erwirdigē, geistlichen froͧwē von Kùngsfelt hofmeistˀ, an statt und in namen dˀ eptischinē und des coventz gemeinlich
des gotzhus ze Kùnsgvelt, Sant ✳ Claren ordens, gelegē in Costentzˀ bystuͦm, ze dem andˀrn teil, ze beidˀ sitte vˀfursprechet, ✳ als recht wz. und des ersten
offnet dˀ vorgen̄ Henni Vischˀ mit fùrsprechen, wie dz er mit zitlichˀ vorbetrachtunḡ, mit wolbedachtem muͦt, gesund lips und sinne willeklich un̄
unbetwungēlich alles sin guͦt, dz er des tages hetti odˀ dannēhin in kùnftigen zitē jemˀ gewunn̄, wie dz geheissen odˀ genant wˀe, es wˀe ligent
odˀ varend, eigē ald erb, phennīg ald phenniḡs wert, nùt ussgelassen, ✳ machen, orden, fuͤgen und uffgebn̄ woͤlt ✳ dˀ eptischinē und dem
covent gemeinlich des vorgeschrib̄n gotzhus ze Kùnsvelt und iren nachkomē. und nach dˀ offnūg, do batt nu dˀ vorgen̄ Henni Vischˀ ze ervarē
an einˀ urteil, wie er dis₎ gemecht tuͦn und vollefuͤren soͤlt, also dz es kraft und macht hett und recht wˀe und die froͧwē des obgeschrib̄
gotzhus ze Kùngsvelt und ir nachkomē nu und hienach daran habend werint. ✳ do fraͧgt ich umb, wz recht weˀ. do wart nach miner frag
erteilt mit besamnotˀ urteil uff den eid, dz er dis₎ hingift und dis₎ vorgedacht gemecht tuͦn soͤlt und ouch nach recht wol tuͦn moͤcht ✳ ✳
mit sinˀ hand zuͦ des vorgen̄ Heinrich Pfisters hand, wō er dz selb gemecht uffnemē und enphahē woͤlt an sin hand an statt und in ouch
in namē dˀ eptischinē und des coventz gemeinlich des obgen̄̄ gotzhus ze Kùngsvelt. ✳ dz taͤt ouch do dˀ vorgen̄ Heini Vischer und gab uff
fur sich und sin erbn̄ alles dz guͦt, dz er hatt odˀ fûrbz jemˀ gewunn, in dˀ wis, als vorgeschribn̄ staͧt, mit sinˀ hand zuͦ des egen̄ Heinis Pfisters ✳
hand, dˀ ouch dz uffnam zuͦ dˀ froͧwē und des coventz des obgen̄̄ gotzhus und ir nachkomē handen, und wart fùrbz erteilt ✳ uff den eid, dz es
so verr und also wissentlich, recht und redlich vor gericht beschaͤhen wer und als urteil und recht ✳ gebn̄ hett, dz es billich nū und hie
nach hantvesti, sichˀheit und guͦt ✳ kraft habn̄ sol und mag von gewōheit und nach recht. darnach batt im dˀ vorgen̄ Heini Pfistˀ an statt
dˀ eptischinē und des coventz gemeinlich des vorgenemptē gotzhus ze Kùngsvelt diser urteil und dirre hingift des gerichtes brief und insigel
ze gebn̄. do fraͧg ich umb und wart ✳ uff den eid mit gesamnotˀ urteilt erteilt, dz mā inē diser vˀgift des gerichtes brief und insigel billich
gebn̄ soͤlt. und dar umb, so haͧn ich, dˀ obgen̄ richtˀ, min insigel von des gerichtes wegē, wō es mit urteil erteilt wart, ✳ offenlich gehenket
an disen brief, dˀ mit urteil gebn̄ wart ✳ des jares, doman zalte von Cristus gebùrt drùzehenhundˀrt nùntzig und ein jar, an dem nechsten
fritag vor mitter vasten. ✳